





















































































TEKNISK STUDIEHÆFTE 

Det er tanken med dette hæfte at give UFO-interesserede et grund¬ 
lag for videre studier i og forskning af UFO-sagen. I hæftet vil 
blive behandlet større samlede emner i direkte eller indirekte til¬ 
knytning til UFO-arbejdet. De behandlede emner fremsættes på 
forfatternes ansvar og behøver ikke at være identisk med SUFOIs 
meninger. 

Udgiver: SUFOI (Scandinavian UFO-investigation) 

Redaktion og ekspedition: Frank Pedersen (ansvarlig) 

L. A. Ringsvej 68, Højbjerg. Telefon Aarhus 71149. Giro 18775. 

Abonnement kan tegnes for 3, 6 el. 12. mdr. Pris pr. år 12,00 kr. 

— EFTERTRYK IKKE TILLADT — 


KAPITEL 3 

Manen. 

Jordens nærmeste nabo i verdensrummet er Månen, der som en 
tro følgesvend med næsten usvigelig præcision bevæger sig i sin 
bane om Jorden. Månen bevæger sig om Jorden i forhold til stjer¬ 
nerne på 27 1 /} døgn. Solen flytter sig imidlertid mellem stjernerne, 
og i forhold til Solen bliver dens omløbstid 29 1 /? døgn. På sin vej 
rundt om Jorden gennemløber Månen alle sine faser. Når den, iagt¬ 
taget fra Jorden, står i samme retning som Solen, siger vi, den er 
ny. En uge senere er den i første kvarter, og vi ser en halvmåne. 
Igen en uge senere står Månen modsat Solen, og vi siger, den er 
fuld, og endnu en uge senere er den i tredie kvarter, og vi har 
igen halvmånen. Den skrumper nu ind, til den bliver usynlig, d.v.s. 
bliver nymåne. 

Månens afstand fra Jorden er ikke konstant, men dens gennem¬ 
snitsafstand er 384.000 km. Denne afstand synes uhyre stor, og dog 
er den lille i astronomisk forstand. På grund af denne ,,nærhed“ og 
Månens hurtige bevægelser sætter den tyngdeloven på en hård prøve. 
Studiet af tidevande og formørkelser har givet mange værdifulde 
oplysninger og bevirket mange betydelige fremskridt. Månen har 
en diameter på 3.280 km mod Jordens 12.733, og den anses i al¬ 
mindelighed for at være for lille til at have nogen atmosfære. Må¬ 

nens vægt er ca. 1 /si af Jordens, og man har udregnet, at tyngden 
på overfladen kun er */6 af tyngdekraften her på Jorden. Verdensre¬ 
korden i højdespring ville på Månen være omkring 10 m. Bereg¬ 
ningerne af Månens vægt kræver dog den forudsætning, at den 
stofmæssig er opbygget som Jorden. Manglen på atmosfære bevises 
gennem det ,,faktum“, at når Månen passerer foran en stjerne, sluk¬ 
kes stjernens lys momentant uden det brydningsfænomen, som el¬ 
lers altid optræder ved den slags lejligheder. 

Sol- og måneformørkelser. 

Månebanens plan er ikke sammenfaldende med jordbaneplanet. 
Månebanen står skråt i forhold til jordbanen, og vinklen imellem 
de to planer er i gennemsnit 6 grader, tallet svinger lidt op og ned. 
Nu drejer månebanens plan sig i rummet og det hænder derfor al¬ 
ligevel, at Månen, Jorden og Solen kommer til at ligge nøjagtig i 
samme linie. Ved disse lejligheder indtræder en formørkelse. Denne 
stilling indtræder periodisk. Formørkelse optræder, når man har ny¬ 
måne eller fuldmåne samtidig med, at Månen står lige i jordbanen, 
der på himlen markeres ved en linie, formørkelseslinien også kaldet 
Ekliptika. Ekliptika kommer af det græske ord: ekleipsis — formør¬ 
kelse. 

Solformørkelse har vi, når Månen befinder sig mellem Solen og 
Jorden. Ved et ejendommeligt ,,held“ har Månen netop den rette 
størrelse til at formørke Solen og skygge for dens blændende skive. 
En sådan formørkelse gør det muligt for os at studere Solens Corona 
og de stjerner, der er i nærheden af Solens rand (i virkeligheden er 
de flere millioner gange længere væk end Solen). Der optræder 
gerne 4 solformørkelser (af og til 5) om året. Man skelner mellem 
totale, ringformede eller partielle formørkelser. Total formørkelse 
har man, når Månens skyggekegle rammer Jorden. På det sted keg¬ 
len rammer, er solen helt mørkelagt. Området for en total formør¬ 
kelse kan være op til 300 km bredt. Området forskyder sig over Jor¬ 
dens overflade med en hastighed på 1500—6500 km i timen. For¬ 
skydningen følger en bane, der er ret kompliceret, fordi der skal 
tages hensyn både til Månens bevægelse og til Jordens rotation. 

Varigheden af solformørkelserne varierer, men for en total for¬ 
mørkelse kan den i heldigste fald vare iy 2 minut. Ringformede 
formørkelser kan vare indtil l2]/ 2 minut, men er som regel af kor¬ 
tere varighed. Området for en partiel solformørkelse er så stort, at 
det kan opnå en bredde af flere tusinde km. Det er derfor klart, at 
partielle formørkelser optræder ofte på samme sted på Jorden. 

Antallet af solformørkelser er meget stort, men alligevel er det 
uhyre sjældent, at man på samme sted oplever total solformørkelse. 
Grunden hertil er, at de bælter, hvor total formørkelse indtræffer, 
er meget smalle. Hvis man satte sig på et bestemt sted for at opleve 
totale solformørkelser, ville ventetiden blive omkring 360 år i gen¬ 
nemsnit. Danmark oplevede total formørkelse i 1851, den næste 
indtræffer år 2142. 

Manens udseende. 

Månens overflade har været iagttaget i tusinder af år og med sta¬ 
dig større omhyggelighed fra kikkertens opfindelse til i dag. Nu 
siger vi overfladen, men det er i virkeligheden kun 60 pct., vi ken¬ 
der, for Månen vender, grundet sin bundne rotation, altid samme 
side mod Jorden. Dette forhold skyldes de gensidige tiltrækninger 
mellem Jorden og Månen. Vi ved, at Månen bærer hovedparten af 
æren for tidevandsvirkningerne her på kloden, men endnu større 
virkning udøver Jorden (grundet sin størrelse) på Månen. Disse 
tidevandsvirkninger påvirker Månens faste stof. Hvis Månen drejede 
helt rundt i forhold til Jorden, ville tidevandsbølger i dens faste 
stof udbrede sig fra de steder på Månens overflade, der ligger umid¬ 
delbart under og lige modsat Jorden, og der ville opstå en lignende 
bremsevirkning som den, Månen udøver i vore oceaner. Dette har 
faktisk allerede bremset Månen så meget, at den altid vender samme 
side mod Jorden. 

Månen roterer derimod i forhold til stjernerne med en konstant 
hastighed, idet det tager den 27 døgn 7 timer 43 minutter og ll 1 ^ 
sekund at dreje een gang rundt, og det er nøjagtig den samme tid, 
som det tager at bevæge sig een gang rundt om Jorden. Månens 
bane omkring Jorden er en ellipse med Jorden i det ene brændpunkt, 

og Månen bevæger sig derfor ikke altid med samme hastighed. — 

De 60 pct. af overfladen vi kender fremkommer dels på grund 
af banebevægelsen og dels fordi Månens ækvator hælder nogle få 
grader (6°) mod månebanen. Vi kan derfor skiftevis se lidt længere 
rundt om henholdsvis den østlige og den vestlige rand, ligesom Må¬ 
nens nordpol og sydpol med fjorten dages mellemrum hælder over 
mod os. Disse virkninger, som kaldes geometriske librationer, har 
til resultat, at vi kender ca. 59 pct. af overfladen, hvoraf de 41 pct. 
altid er synlige, mens de 18 pct. skiftevis er synlige og usynlige. 

Månens geografi kaldes selenografi, og alle områder på den syn¬ 
lige del af overfladen har i dag fået navne. Så grundig er overfla¬ 
den studeret, at det påstås, at man kender Månens overflade bedre 
end Jordens. 

Der findes bjerge og kratere på Månen i et meget stort antal. 
Mange af bjergene er 2000 m høje, og man kender i dag 200.000 
synlige kratere. Disse kratere varierer i størrelse fra ganske små til 
kæmpekratere med en diameter på flere hundrede kilometer, og en¬ 
delig ,,havene“ (de mørke partier også kaldet ,,mare‘ c ), der mulig¬ 
vis er resterne af uhyre store kratere. 

Kraternes opståen har givet anledning til flere teorier. Man står 
dog i dag overfor to muligheder. Den ene teori baserer sig på vul¬ 
kansk virksomhed, mens den anden, som har flest tilhængere, anta¬ 
ger, at kraternes opståen skyldes meteorer, hvilket bombardement 
også Jorden har været udsat for, men resultatet har ikke været det 
samme. Jordens overflade har været i bevægelse (hævninger og 
sænkninger) og udsat for erosion. På Månen er sporene af nedsla¬ 
gene bevaret, fordi den er uden atmosfære, en stofsamling i vacuum. 

Er der liv pa Manen. 

Spørgsmålet har sikkert været stillet mange gange, men aldrig 
har det været så aktuelt som nu i raketalderen. 

Den gængse opfattelse af Månen er, at den er en fuldstændig 
gold klippekugle uden atmosfære (og vanddamp) med temperaturer 
fra —i— 100° C til + 100° C. Denne opfattelse vil man møde i næ¬ 
sten al astronomisk litteratur, og den har størsteparten af alle astro- 

norner på sin side. Der findes dog enkelte undtagelser blandt astro¬ 
nomerne med helt andre teorier, og resultaterne fra raketternes vi¬ 
denskabelige udstyr synes på flere punkter at støtte disse særstand¬ 
punkter. Vi skal her behandle enkelte af disse teorier: 

1. Der er mulighed for liv pa Manen (30. september 1959)- 

En ledende sovjetrussisk videnskabsmand erklærer, at hele spørgs¬ 
målet om muligheden af liv på Månen må underkastes en fuldstæn¬ 
dig revision på baggrund af de nyeste opdagelser om forholdene 
på Jordens nabo. 

Vicedirektøren for det mikrobiologiske institut ved det russiske 
videnskabernes akademi, Nicolai Yerusalminsky, betegnede det i en 
udsendelse over Moskva radio som muligt, at der findes visse for¬ 
mer for liv på Månen, at der findes vand, og at Månens indre i vir¬ 
keligheden endnu ikke er helt afkølet. 

Blandt de nye iagttagelser, der er gjort, nævnede Yerusalminsky, 
at mange astronomer gennem observationer er blevet overbevist om, 
at der danner sig store pletter af rimfrost på Månens overflade, når 
denne kommer uden for Solens stråler. Yderligere betegnede han 
det som en kendsgerning, at der har fundet et vulkanudbrud sted på 
Månen, hvilket må opfattes som et bevis for, at Månens overflade 
ikke er totalt størknet. 

I betragtning af at Månens overflade er porøs og har meget ringe 
evne til at lede varmen, anser den russiske videnskabsmand det for 
muligt at gå ud fra, at der består en forholdsvis stabil temperatur 
under måneoverfladen, og at der således er betingelser for primitivt 
liv. 

2. Manen er beboet (november 1959)- 

Offentliggørelsen af det sovjetrussiske billede af Månens bagside 
foranledigede professor Alfred Nahon, Svejts, til at offentliggøre 
en artikel, som det nok er umagen værd at undersøge nærmere. 

Professoren siger: 

Vi behøver ikke at kende Månens bagside. Vi kender tilstrække¬ 
ligt til Månens forside til at kunne bekræfte dennes beboelighed. 
Så bestyrtende denne forsikring må forekomme for et publikum, der 

ikke er rigtigt underrettet, så støttes den dog af begivenheder og til¬ 
dragelser, som må betegnes som en logisk følge heraf. 

Ifølge rigtig sammenstilling vil vi prøve på — tro mod sandhe¬ 
den — at anføre de vigtigste punkter i beviset. Disse beviser, som 
vi ikke er ene om at besidde, erklærer først og fremmest tydeligt, 
hvorfor hundreder af milliarder kr. udgives og de største og skarp¬ 
sindigste hjerner sættes ind på at få vide, hvad der foregår på Må¬ 
nen, såvel på den synlige som på den usynlige side. 

Vi tager disse aktstykker frem. 

1. Den 15. januar 1959 sagde dr. Levit, direktør for Franklins 
planetarium-institut i Philadelfia, at senest i året 1980 ville lands¬ 
byer (byer) dække Månens overflade. De vil blive bygget som kup¬ 
ler og vil yde jordbeboerne beskyttelse. Solens genspejling i disse 
kupler vil kunne ses fra Jorden. 

2. Først i de seneste årtier er Månens overflade blevet indgå¬ 
ende studeret ved hjælp af store teleskoper af flere troværdige astro¬ 
nomer bl. a. den kendte astronom dr. Kniper fra universitets-obser¬ 
vatoriet i Chikago. De opdagede i hundredvis af mærkelige helt 
runde kupler, som var hvide. Mange gange forsvandt en gruppe af 
disse kupler for at dukke op et andet sted. Nu ved enhver, at ingen 
jordboer indtil nu har sat sin fod på Månen. 

Altså hvem? 

3. Dr. John Russel, direktør for den astronomiske afdeling ved 
universitetet i Syd-Kalifornien, finder det nærliggende at antage, at 
verdensrumsbesøgende kunne bruge Månens usynlige side som ope¬ 
rationsbasis : 

„Hvis flyvende skiver fra Mars ville udforske vor planet, ville den 
usynlige side være en ideel landingsbase for dem. Når det var ny¬ 
måne, kunne de flyve flere gange om Månen, uden at de kunne ses 
fra Jorden“. 

Med henblik herpå vil vi her anføre 4 videnskabelige erklæringer, 
som er af største vigtighed. 

a) Professor Tichov, direktør for den astrobotaniske afdeling af 
„Videnskabernes Akademi“ i Rusland, erklærede i 1959: „Hvor¬ 
på støtter vore astrofysikere sig med deres forsikring om, at der 
på Mars kun findes lidt eller ingen ilt? I dag er der ingen tvivl 
om tilstedeværelsen af vand på Mars. Trods dette afslører spek¬ 
tralanalyse ingen dampforekomster — altså spektroskopet afslører 
ikke alt“. 

b) Professor H. Oberth, verdensberømt, sagde den 7. november 
1958: „Jeg er overbevist om, at „de flyvende tallerkener^ er be¬ 
mandede med højere væsener, med meget intelligente væsener, 
som længe har iagttaget Jorden“. 

c) Den sovjetrussiske astronom, Felix Segal, erklærede den 29. sep¬ 
tember 1959: „Efter min mening eksisterer der alene i vor mæl- 
kevej 150.000 planetsystemer, hvis beboere er langt højere udvik¬ 
let end jordmennesket og som længe har benyttet kosmisk flyv- 
ning“. 

d) Den russiske videnskabsmand K. Guilzine skriver i sit værk 
„Rejse til fjerntliggende måner“, at vi ville opdage, at „flyvende 
skiver“ allerede gennempløjede det kosmiske verdensrum, hvis 
vi boede på Mars i stedet for på Jorden“. 

Nu vil vi kigge lidt på dr. H. P. Wilkens sidste bog. H. P. Wil- 
kens var verdens største månespecialist og præsident for „Det inter¬ 
nationale selskab til måneforskning“, som han efter sin pensione¬ 
ring grundlagde i 1957. Han var direktør for „Det britiske astro¬ 
nomiske selskab“. Bogen hedder: „Hemmelighederne om rum og 
tid“. Vi læser nu i kapitlet „Hemmeligheder om Månen“. 

4. Bjergene Pico, Piton og Lahire på sletten kaldet ,,regnhavet“, 
skinner undertiden, som om de var dækket med sne. Ofte kan man 
se lysende stråler, der udgår fra bjergtoppene, som om det var lys¬ 
kastere (side 54). 

5. På den lille, mørke slette „Det farlige Hav“ har man hyppigt 
iagttaget tilstedeværelse af tåge. Endvidere synes slettens overflade 
ofte dækket af et net af linier og lysende pletter (side 55). 

6. Den kendte forsker Schroeter fra Hannover henledte i be¬ 
gyndelsen af det 19. årh. opmærksomheden på et krater, som han 
kaldte Alhazen .... I dag findes der ikke noget krater på dette 
sted. Vi ville meget gerne vide, hvad der er blevet af det? (side 5 5). 

7. På sletten „Frugtbarhedens Hav“ iagttog man to små kratere 
meget tæt ved hinanden. De forandrede stadig form .... 

Hvorledes kan sådanne faste objekter som kratere forandre sig, 
som om de var levende? Andre kraters form ændrer sig ikke, men 
man kan iagttage bestemte sortagtige striber, som nat efter nat bre¬ 
der sig ud over skråningerne. Hvad kan disse striber være? De stær¬ 
keste teleskoper viser, at de er delt i prikker og streger ligesom 
marskanalerne. Dette kunne betyde, at vi finder en forklaring på 
deres virkelige struktur, (side 55). 

Denne bemærkning er revolutionerende, for den siger rent ud, at 
man tilskriver marskanalernes eksistens tilstedeværelsen af intelli¬ 
gente væsener. 

8. Man kan se, at der nat efter nat breder sig meget store pletter 
og mørke stråler over skråninger af krateret Eratosthere og det nær¬ 
meste landskab. Det karakteristiske og det mærkeligste ved disse 
pletter og stråler består deri, at de ikke altid forskyder sig i den 
samme retning, og vi kan ikke forudsige, i hvilken retning en af 
disse pletter vil forskyde sig ... . 

Den amerikanske astronom Pickering forsvarer den opfattelse, at 
det sandsynligvis drejer sig om vegatationzoner, men måske lige så 
vel om insektsværme, (side 56). 

Denne hypotese erindrer ligeledes om den, som man opstillede 
over disse levende pletter på Mars, som i løbet af nogle år foran¬ 
drede sig. Siden dr. W. Sinton opdagede dem, har Mars-specialister- 
ne stillet spørgsmålet: Tyder dette liv ikke på en reguleret virksom¬ 
hed, d.v.s. en tankeproces? 

Den 6. maj 1954 konstaterede professor Thompson, Manning, og 
flere andre amerikanere, en breche i volden omkring den store dal¬ 
gryde Piccolamini på Månen. Fra denne breche udgik en umådelig 

stor, lige stribe akkurat som en super-autobane eller et flere hun¬ 
drede meter bredt spor. 

,,Mare Crisium“ er blevet overvåget af „Astronomique Royale de 
Grande-Bretagne“ gennem 3 på hinanden følgende år. Mærkelige 
lysfænomener, vekslende i deres intensitet og ordnede i geometriske 
figurer (cirkler, trekanter etc.) sås pludseligt i 1869. Efter 2000 
iagttagelser forsvandt de. Krateret Linné, som har en diameter fra 
10—12 km, er siden 1867 forsvundet fra Månens overflade. I 1915 
sås i flere dalgryder ,,mure“ — lige og buede. 

Er disse ting ikke bevis nok til at sige følgende: Det er indisku¬ 
table tegn på liv og civilisation? 

Den berømte iagttagelse af Kozyrews den 3. november 1958 af 
vulkansk virksomhed på Månen har også inddraget talrige russiske 
og engelske astronomer i observationerne. Wilkens så en kæmpestor, 
rød plet på 2 km udstrækning. Igen må man spørge: Hvorledes kan 
der opstå ild uden luft? 

En videnskabelig kommentator fra radio Moskva erklærede den 
21. september 1959, at det er lykkedes Lunik II at fastslå, at der 
10.000 m over Månens overflade findes en hurtig strøm af atomer, 
og at ,,Månens‘ £ ionosfære ,,er af en anden natur og anden karakte¬ 
ristik end Jordens ££ . Den, der siger ionosfære, siger atmosfære. 
Hvorfor siger man os intet om, hvad Lunik II kunne observere under 
10.000 m? Dr. W. Sinton, der lige er omtalt, kom gennem forskel¬ 
lige forsøg til den slutning, at liv ikke er noget privilegium for vor 
planet, og at det gerne antager former, som vi her på Jorden ikke 
kan forestille os. Dr. Sintons arbejder beviser i virkeligheden, 

at liv er et kosmisk fænomen, der grunder sig i forskelligartet 
organisk kemi, 

at der anvendes de mest forskelligartede midler for at mulig¬ 
gøre dette liv og 

at han ikke absolut kræver jordiske betingelser for at skabe liv. 

En af de største japanske aviser bragte den japanske professor 
Toyadas iagttagelse. Han så under studiet af Månen natten til den 
29. september 1958 under Mare Serenitatis og til venstre for ,,Det 

stille Hav ££ i sorte bogstaver tydeligt 2 ord — det ene under det 
andet — nemlig: 

PYAX 

JWA 

Den gi. professor kom helt ud af fatning. To vidner så også ty¬ 
deligt ordene i teleskopet. 

Dette er så optegnelserne om beboelse af den synlige side af Må¬ 
nen. Hvorfor tøver man med at fortælle hele verdens befolkning 
den fulde sandhed? Det er på tide, at den stakkels menneskehed 
vågner op for at møde planetens interplanetariske skæbne. 

Konkhision: Vi har dels stiftet bekendtskab med den alm. gængse 
opfattelse og med to afvigelser af stik modsat karakter. Hvem har 
nu ret? Det kan være vanskeligt at afgøre, for endnu har intet men¬ 
neske været på Månen, eller har der? Raketterne, der for få år si¬ 
den ikke blev levnet nogen chance for at komme fri af Jordens 
tyngdekraft, synes nu efterhånden at skulle blive konservative astro¬ 
nomers værste fjende. Hver gang en ny raket sendes op, rokkes der 
ved gamle ,,sikre ££ beviser. Udviklingen sker i dag med rivende hast, 
tiden for jordmenneskets første vaklende skridt ud i verdensrummet 
er nær. Månen er første station på vejen, men den er samtidig den 
astronomiske forstokketheds sidste skanse, og når den falder, åbnes 
der for store perspektiver. 

Astrobotanik. 

I de følgende kapitler skal vi beskæftige os med de øvrige plane¬ 
ter i vort solsystem. Gang på gang vil vi støde på teorier baseret på 
arbejdsresultater fra den astrobotaniske videnskab. Det er derfor 
nødvendigt lige kort at omtale denne nye videnskabsgren. 

Astrobotanik betyder ,,Stjernebotanik“, og de videnskabsmænd, 
der arbejder med denne specielle form for botanik, har formået at 
give os større viden om vore naboplaneter. Astrobotanikken, der er 
grundlagt af den russiske astronom Gawrill A. Tichow, arbejder bl. 
a. på den kendsgerning, at de forskellige planter, alt efter deres 
specielle opbygning og stofskifte, tilbagekaster lyset på forskellig 
måde. Tichow har som den første optaget farvefotografier af Mars 

ved hjælp af farvefiltre. Gennem sådanne optagelser lykkedes det 
at fastslå forskellig farvning af planeten til forskellige årstider. 
Tichow har foretaget sammenligninger med lignende farvevekslin- 
ger her på Jorden (se senere under Mars) og er kommet til det 
resultat, at der er liv på Mars. 

Astrobotanikken arbejder sammen med en anden meget vigtig 
videnskab, astrofysikken (studiet af himmellegemernes fysiske og 
kemiske natur). Begge videnskabsgrene arbejder med fotometriske 
og astrospektroskopiske metoder. 

I dag foretager amerikanske og russiske videnskabsmænd regu¬ 
lære astrobotaniske eksperimenter for at finde ud af, hvor grænsen 
ligger for planternes fysiske og kemiske processer, når de skal kunne 
trives og formere sig. Tusinder af plantefrø er pr. raket sendt langt 
ud i verdensrummet og efter rejsen blevet sået i særlige „planetha- 
ver“, for at man kunne studere evt. ændringer i deres spireevne og 
arveanlæg. Alle disse forsøg har vist, at livet ikke kender nogen 
jordiske grænser. Der findes liv overalt på vor egen klode, ved po¬ 
lerne, i de hedeste ørkener, de største havdybder, på toppen af de 
højeste bjerge — ja, selv i råolie har man fundet insekter. Forsøg 
viser endvidere, at visse bakterier har kunnet anbringes i lufttomme 
rør ved temperatur nær -j- 273° C og endda leve op igen. 

Disse mange eksperimenter sammenholdt med studiet af plane¬ 
terne har givet mange oplysninger, og tvunget mange hårde benæg¬ 
tere af liv på planeterne til at ændre opfattelse. At en del af disse 
astronomer så for renommeets skyld har valgt den udvej, kun at 
acceptere disse former for liv som lavtstående mosarter, der er 
resterne af en døende kultur, viser med al tydelighed den menne¬ 
skelige frygt for et evt. møde med højere intelligenser. 

VIDSTE DE, at amerikanske farmere i dag ikke blot høster hvede 
og majs, men også — metaller. Bjergværksdriften har taget ager¬ 
bruget i sin tjeneste. Sagen er den, at man har opdaget visse plan¬ 
ters forunderlige evne til at opsuge, udskille og koncentrere guld, 
sølv, germanium, selen og andre tekniske uundværlige mineraler, som 
findes i jorden i uhyre små mængder. Planterne klarer arbejdet hur¬ 
tigere og billigere end maskiner og laboratorier. 





